लैवेंडर की कटाई-छंटाई लैवेंडर को सुखाना और इसका उपयोग
लैवेंडर की कटाई तथा छंटाई आप उसी तरह से कर सकते हैं जैसे आप झाड़ी से फूलों के डंठल को हटाते हैं। इससे पौधों की जड़ों को नया विकास मिलता है और पौधा साफ भी लगता है। इससे भी महत्वपूर्ण यह है कि आपका पौधा 1 से 8 नये लैवेंडर के गुच्छे आपको दोबारा दे सकता है। आपको लैवेंडर वसंत (spring) में काटने चाहिए जब फूल खिले ही हों। ये वो समय होता है जब फूल सबसे अधिक महकदार और खूबसूरत होते हैं।   वसंत शुरु होते समय अपने लैवेंडर की निगरानी रखें। इससे आप उस समय का ध्यान रख सकते हैं जब फूल खिले ही हों या फिर खिलने वाले हों। यदि आप वसंत में लैवेंडर काटेंगे तो इससे आपको एक और फायदा यह होगा कि आपके पौधे को उचित समय मिलेगा और वो दोबारा आपको फूल देगा। अपने हाथों की सहायता से फूलों के डंठल इकट्ठे करें और जितने आसानी से मुट्ठी में आ सकें उतने ही रखें। ये आपका एक गुच्छा होगा। डंठल सख्त होते हैं और आप इन्हें झाड़ी के सभी तरफ से आसानी से तोड़ सकते हैं क्योंकि ये मुड़ेंगे और टूटेंगे नहीं।   सामान्यतः आपका लैवेंडर का पौधा पहले साल में कम ही फूल देता है और हो सकता है कि ये आपको एक या दो गुच्छे ही फूल दे। अक्सर यह माना जाता है कि लैवेंडर का पौधा तीसरे साल में पूर्ण रूप से विकसित होता है और आपको 8 - 10 गुच्छे फूल देता है। अगर आप अपने लैवेंडर को ध्यान से देखेंगे तो आप पायेंगे कि इसके जड़ के ऊपर अर्थात् जमीन के ऊपर का भाग सख्त और लकड़ी रूपी होता है। इसके ऊपर हरी-हरी गांठे होती हैंं। सख्त लकड़ी वाली जगह से काटने पर आपके पौधे को नुकसान पहुँच सकता है। लकड़ी के लगभग दो इंच ऊपर काटने से आपके पौधा पूरी तरह सुरक्षित रहेगा।   लैवेंडर की कटाई करने के लिए सबसे अच्छा औजार हार्वेस्टिंग नाईफ (harvesting knife) कहलाता है। यह दराँती (scythe) की तरह ऊपर से गोल होता है और इसके धारधार दाँत होते हैं। अगर आपके पास यह उपलब्ध नहीं हो तो आप हाथ की कैंची भी इस्तेमाल कर सकते हैं। यह भी आपके लिए सही तरह से काम करेगा। हार्वेस्टिंग नाईफ का प्रयोग करते समय इसे लैवेंडर के गुच्छे की तरफ अटकाकर अपनी ओर खींचें। इससे लैवेंडर के डंठल कट जायेंगे। तब तक काटते रहें जब तक कि सभी डंठल कट न जायें। धीरे-धीरे बची हुई झाड़ी साफ हो जायेगी और एक ढेर का अाकार ले लेगी। कोशिश करें कि आप अपने लैवेंडर को उस समय काटें जब सुबह की ओस सूख गई हो लेकिन धूप ज्यादा तेज न हो। तेज धूप लैवेंडर में मौजूद तेल को सुखा सकती है। (कोशिश करें कि ये तेल आपके लैवेंडर में बना रहे क्योंकि यही सुगंध का स्त्रोत होता है जो आपके घर को महकदार बनाता है।) सबसे पहली कटाई तब करें जब पहली बार फूल खिल रहे हों। पूरी ऋतु में आपका पौधा फूल देता रहेगा इसलिए जब आवश्यकता हो तब कटाई करें। अपने पौधे की अच्छी उत्पाकदता बनाये रखने के लिए इन्हें सही तरह से एक निश्चित समय अंतराल पर काटें। एक ही साथ पूरी कटाई न करें। सामान्यतः लैवेंडर भी अन्य पौधों की तरह ही होता है तथा एक बार काटने के बाद पौधा दोबारा फूल देता है। आप अपने लैवेंडर की साल में एक से अधिक बार कटाई कर सकते हैं।  लैवेंडर के फूल दोबारा कटाई के लिए दो सप्ताह से एक महीने तक के समय में तैयार हो जाते हैं। यदि आपको लगे कि दोबारा फूल उगने की गति धीमी है (लगभग एक महीने से भी अधिक) तो एक अंतिम कटाई करें। सूखे तथा मृत डंठल को काट दें तथा हटा दें। रेशेदार टहनियों तथा अन्य अवशेषों को भी हटा दें। वैसे तो जब भी आप कटाई करते तो हैं तो छंटाई भी हो जाती है परंतु कभी-कभी यह आवश्यक होता है कि सीजन खत्म होते समय आप अपने पौधे के सभी अनवांछित भागों की छंटाई करें। सख्त तने तथा लकड़ी वाले भाग को न काटें। आप चाहें तो लैवेंडर को एक ठंडे अंधेरे कमरे में उल्टा लटकाकर भी सुखा सकते हैं या फिर आप चाहें तो इसे बाहर धूप में लकड़ी के बोर्ड आदि पर रखकर सुखा सकते हैं। बाद वाले तरीके से अर्थात् धूप में सुखाने से आपके लैवेंडर का रंग फीका पड़ सकता है। धूप तथा गर्मी से दूर रखने पर आपका लैवेंडर ज्यादा देर तक महकदार रहेगा और आप इसे लंबे समय तक इस्तेमाल कर सकते हैं। लैवेंडर की छोटी किस्म हाँलांकि अंतिम उत्पाद बनाने के लिए सबसे अच्छा होती है परंतु इसको प्रोसेस (process) करने में अतिरिक्त मेहनत लगती है। तने से फूल हटाने के लिए लैवेंडर को लकड़ी के आयताकार बोर्ड पर बिछायें। तनों को मसलें और रोल (Crush and roll) करें। मसले हुए लैवेंडर को छलनी की सहायता से अलग करें। सारी प्रक्रिया पूरी करने के बाद अब समय आ गया है कि आप इसका उपयोग जानें। इसके सूखे हुए तनों को गमलों में लगाकर आप अपने घर को सजा सकते हैं। फूलों से सुंगधित पाउच भी तैयार किए जा सकते हैं। आप इसका उपयोग रसोई में भी आवश्यकतनुसार कर सकते हैं। आईये ऐसे ही कुछ सुझावों पर नजर डालते हैं:   लैवेंडर युक्त साबुन बनाने में। लैवेंडर शुगर कुकी (lavender sugar cookies) बनाने के लिए अपनी कुकी में कुछ चम्मच (स्वादानुसार) लैवेंडर मिलायें। अपने घर को सुंगधित रखने के लिए लैवेंडर के तेल का उपयोग करें।
फूल खिलने के समय कटाई-छंटाई करें: लैवेंडर को इकट्ठा करें और गुच्छे बनायें: लकड़ी रूपी भाग से कुछ इंच ऊपर से लैवेंडर काटें: फूल खिलने के क्रम में लैवेंडर के तने काटें: सूखी पत्तियों आदि को हटायें: इकट्ठे किए हुए गुच्छों में अथवा प्लेन पट्टी पर लैवेंडर को सुखायें: सुखाने के बाद इसे ठंडी तथा अंधेरी जगह में रखें: अावश्यकता हो तो अपने लैवेंडर को डी-स्टैम (De-stem) करें: स्वादिष्ट पकवान और शिल्प (craft) आदि में लैवेंडर का उपयोग:
https://www.wikihow.com/Harvest-Lavender https://www.wikihow.com/Harvest-Lavender
Pruning and Harvesting Lavender Drying and Using Lavender